《彭青老往禾山读书所寓之室曰蛰庵为赋蛰庵诗一篇送之兼简白云元老》
宋代·王庭圭

彭子担簦行有日，拄杖穿云风雨疾。主人好事家有书，卷埒石渠吞藏室。

兹游远去栖碧山，头角未欲崭崭出。泥蟠谷底茅屋深，丹崖青壁几千寻。

白云老元坐禅窟，笑汝犹作书生吟。峰头别打禾山鼓，唤起蛟龙趁云雨。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。